Valtiontuki - Italia (Euroopan yhteisön perustamissopimuksen 87, 88 ja 89 artikla) - EY:n perustamissopimuksen 88 artiklan 2 kohdan mukainen komission tiedonanto jäsenvaltioille ja asianomaisille Italian (Sisilia) ilmoittamista, takuita varten perustetuille yhteenliittymille (consorzi fidi) maatalousalalla myönnettävistä tuista. Aluelaki N:o 23/95 ja lakiluonnoksen N:o 975-955 5 pykälä siltä osin kuin ne koskevat liitteeseen I kuuluvien maataloustuotteiden tuotantoa, jalostusta ja kaupan pitämistä



Virallinen lehti nro C 001 , 04/01/2002 s. 0004 - 0005



Valtiontuki - Italia (Euroopan yhteisön perustamissopimuksen 87, 88 ja 89 artikla) EY:n perustamissopimuksen 88 artiklan 2 kohdan mukainen komission tiedonanto jäsenvaltioille ja asianomaisille Italian (Sisilia) ilmoittamista, takuita varten perustetuille yhteenliittymille (consorzi fidi) maatalousalalla myönnettävistä tuista. Aluelaki N:o 23/95 ja lakiluonnoksen N:o 975-955 5 pykälä siltä osin kuin ne koskevat liitteeseen I kuuluvien maataloustuotteiden tuotantoa, jalostusta ja kaupan pitämistä (2002/C 1/04) Komissio on ilmoittanut 19. syyskuuta 2001 päivätyllä, jäljempänä toistetulla kirjeellä Italialle päätöksestään lopettaa perustamissopimuksen 88 artiklan 2 kohdan mukainen menettely. "Komissio haluaa ilmoittaa Italialle, että se on päättänyt lopettaa neuvoston asetuksen (EY) N:o 659/1999(1) 8 artiklan 2 kohdan mukaisesti EY:n perustamissopimuksen 88 artiklan 2 kohdassa säädetyn menettelyn, koska Italian viranomaiset ovat peruneet edellä tarkoitetun toimenpiteen osalta antamansa ilmoituksen. I Italian pysyvä edustusto Euroopan unionissa ilmoitti 9. maaliskuuta 1995 päivätyllä ja 14. maaliskuuta 1995 saapuneeksi kirjatulla kirjeellä perustamissopimuksen 88 artiklan 3 kohdan mukaisesti luonnoksesta aluelaiksi (Sisilia) N:o 839 (tukijärjestelmä N 271/95). Laki koski tukia, jotka kyseinen alue aikoi myöntää eri alojen (maatalous, kalastus, teollisuus, liikenne, matkailu, kauppa, palvelut) pk-yrityksille yhteistakuita varten perustettavien yhteenliittymien luomiseksi ja niiden toiminnan tukemiseksi. Yhteenliittymien tavoitteena oli helpottaa jäsenten lainansaantimahdollisuuksia sekä erilaisten rahoituspalvelujen käyttömahdollisuuksia. Kyseiset viranomaiset toimittivat 28. huhtikuuta 1995 päivätyllä ja 7. kesäkuuta 1995 saapuneeksi kirjatulla kirjeellä komissiolle aluelain N:o 23/95 (joka koskee edellä mainitun lakiesityksen hyväksymistä muutoksin) sekä luonnoksen aluelaiksi N:o 975-955, jonka 5 pykälässä muutetaan aluelain N:o 23/95 (tukijärjestelmä N 518/95) säännöksiä. Koska toinen ilmoitus (joka kirjattiin tukena N 518/95) kattoi ensimmäisen ilmoituksen kohteen ja korvasi sen (ensimmäinen ilmoitus oli kirjattu tukena N 271/95), ensimmäinen ilmoitus poistettiin ilmoitusrekisteristä. Komissio päätti tarkastella kyseisiä tekstejä erikseen eri tuotantoalojen mukaan. Tukijärjestelmä jaettiin näin ollen seuraaviin osiin: 518/B/95 maatalous, 518/C/95 liikenne, 518/D/95 kalastus, 518/A/95 muut alat. Komission yksiköt pyysivät tuesta N 518/B/95 (maatalous) tietoja 2. elokuuta päivätyllä teleksillä 1995/VI/029959 ja lähettivät asiasta myöhemmin muistutuksen 8. marraskuuta päivätyllä teleksillä 1995/VI/041218. Italian toimivaltaiset viranomaiset lähettivät lisätietoja 20. marraskuuta 1995 päivätyllä ja 23. marraskuuta 1995 saapuneeksi kirjatulla kirjeellä. Komission yksiköiden 15. tammikuuta 1996 päivätyssä kirjeessä ja 31. tammikuuta 1996 lähetetyssä teleksissä esittämän pyynnön jälkeen Italian toimivaltaiset viranomaiset suostuivat pidentämään asiakokonaisuuden tarkastelulle asetettua määräaikaa. II Komissio ilmoitti Italialle 16. huhtikuuta 1996 päivätyllä kirjeellä SG(96)D/3905, että se oli päättänyt aloittaa EY:n perustamissopimuksen 88 artiklan 2 kohdassa määrätyn menettelyn aluelaissa (Sisilia) N:o 23/95(2) sekä lakiluonnoksen N:o 975-955(3) 5 pykälässä säädettyjen tukien osalta maataloustuotteiden tuotannon, jalostuksen ja kaupan pitämisen suhteen. Tarkasteltavina olleilla säännöksillä luotu järjestelmä perustui uuteen, maatalousyrityksille tarkoitettuun tukijärjestelyyn, jonka tavoitteena oli helpottaa näiden lainansaantimahdollisuuksia sekä tiettyjen rahoituspalvelujen (factoring eli myyntisaatavien rahoitus, leasing, yhteistakuu, tuetut luottotoimet) käyttömahdollisuuksia. Tällaisia palveluja oli käytetty hyvin vähän pienyrityksissä. Maatalousalaan sovellettiin järjestelmässä mallia, jota on käytetty muiden tuotantoalojen pk-yritysten osalta (ja jonka komissio on hyväksynyt nk. de minimis-säännön eli vähämerkityksistä tukea koskevan säännön perusteella). Tarkoituksena oli kannustaa yritysten välisten ryhmittymien perustamista. Ryhmittymät olisivat oikeushenkilöitä ja yhtiömuodoltaan osuuskuntia tai osuuskuntien yhteenliittymiä (consorzi fidi). Niillä olisi käytettävissään yksi tai useampi erillinen rahasto, joilla taattaisiin tiettyjä jäsenten suorittamia rahoitustoimia (ja/tai alennettaisiin näistä johtuvia kustannuksia). Kyseessä olivat luotonotto-, leasing- ja factoringtoimien takaamiseksi tarkoitetut 'riskirahastot' ('fondi rischi') sekä luottotoimien takaamiseksi tarkoitettu 'takuurahasto' ('monte fideiussioni'). Julkinen rahoitus muodostui osuuskuntien yhteenliittymille myönnetyistä tuista näiden toiminta-ajan eri vaiheissa. Yhteenliittymien oli näiden tukien avulla tarkoitus taata jäsentensä rahoitustoimia tai alentaa kyseisten toimien rahoituskustannuksia. Tukitoimenpiteet olivat erityisesti seuraavanlaisia: - takuurahastojen ja riskirahastojen julkinen tuki, - yhteenliittymille tarkoitettu käynnistystuki, - factoring- ja leasingtoimien kustannusten alentaminen, - tuetut luotot hallintotoimia varten ja velkojen konsolidoimiseksi, - takuiden pidättämisestä aiheutuneiden tappioiden korvaaminen. Komissio epäili, että kyseiset tukitoimenpiteet eivät olleet perustamissopimuksen 87 artiklan 3 kohdan c alakohdan mukaisia, sillä saatujen tietojen perusteella toimet eivät vaikuttaneet täyttävän niitä valtiontukia koskevia sääntöjä, joita tuohon aikaan sovellettiin tämäntyyppisten tukitoimenpiteiden tarkasteluun. Mainitut säännöt esitettiin komission päätöksessä, joka tehtiin perustamissopimuksen 88 artiklan 2 kohdassa määrätyn menettelyn aloittamiseksi kyseisten tukitoimenpiteiden osalta. Tämä päätös julkaistiin Euroopan yhteisöjen virallisessa lehdessä(4). Edellä mainitun komission päätöksen jälkeen Italia toimitti huomautuksensa 17. maaliskuuta 1997 päivätyllä ja 26. maaliskuuta 1997 saapuneeksi kirjatulla kirjeellä. Kolmannet osapuolet eivät esittäneet huomautuksia sen jälkeen, kun päätös oli julkaistu Euroopan yhteisöjen virallisessa lehdessä(5). III Italian viranomaiset ilmoittivat 25. huhtikuuta 2001 päivätyllä kirjeellä tukena C 9/96 (28. maaliskuuta 1995 annettu aluelaki N:o 23 - takuita varten perustetuille yhteenliittymille maatalousalalla myönnettävät tuet) kirjatun ilmoituksen peruuttamisesta ja totesivat, että asianomaisia toimenpiteitä ei ollut toteutettu(6). Tukitoimen kiistetyn osuuden peruuttavan Italian viranomaisten kirjeen perusteella komissio on päättänyt asetuksen (EY) N:o 659/1999(7) 8 artiklan 2 kohdan mukaisesti lopettaa mainitun menettelyn." (1) Neuvoston asetus (EY) N:o 659/1999, annettu 22. maaliskuuta 1999, Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä (EYVL L 83, 27.3.1999, s. 1). (2) Maaliskuun 28. päivänä 1995 annettu laki N:o 23. Yhteistakuita varten perustettuja, pk-yritysten keskisiä rahoitusyhteenliittymiä koskevat säännöt. Aluelakien N:o 36/1991, N:o 15/1993 ja N:o 25/1993 säännöksiä tulkitsevat ja muuttavat säännökset (3) Mainitussa 5 pykälässä (takuita varten perustettujen yhteenliittymien lisääminen aluelakiin) säädetään: 'Aluehallituksen 16 päivänä maaliskuuta 1995 hyväksymän lain 1 pykälään ja sitä seuraaviin pykäliin sisältyvissä säännöksissä säädetään, että lakia nimeltään 'Yhteistakuita varten perustettuja, pk-yritysten keskisiä rahoitusyhteenliittymiä koskevat säännöt. Aluelakien N:o 36/1991, N:o 15/1993 ja N:o 25/1993 säännöksiä tulkitsevat ja muuttavat säännökset' sovelletaan myös yrityksiin, jotka hakevat rahoitusta lyhytaikaisten pankkilainojen konsolidoimiseksi enintään seitsemäksi vuodeksi'. (4) EYVL C 150, 24.5.1996. (5) EYVL C 150, 24.5.1996. (6) Toimivaltaiset viranomaiset totesivat myös mainitussa kirjeessä, että aluelain N:o 32/2000 99 pykälässä oli otettu käyttöön uusi, myös maatalousalaa koskeva tukijärjestelmä takuita varten perustettujen yhteenliittymien ('consorzi fidi') luomiseksi ja että mainitun aluelain ilmoitusmenettely oli käynnissä. Lisäksi todettiin, että aluelain N:o 23/95 13 pykälässä esitetyn rahoituksen ehdoksi asetettiin asian osalta sovellettavien, valtiontukia koskevien EY:n sääntöjen noudattaminen sekä EY:n perustamissopimuksen 93 artiklan (nykyisen 88 artiklan) 2 ja 3 kohdan mukaisen menettelyn lopettaminen. (7) EYVL L 83, 27.3.1999, s. 1.